CELEX: 32017D2181
Language: fi
Date: 2017-11-21 00:00:00
Title: Komission täytäntöönpanopäätös (EU) 2017/2181, annettu 21 päivänä marraskuuta 2017, täytäntöönpanopäätöksen (EU) 2016/1918 muuttamisesta tiettyjen CWD-tautiin liittyvien suojatoimenpiteiden osalta (tiedoksiannettu numerolla C(2017) 7661) (ETA:n kannalta merkityksellinen teksti. )

23.11.2017   
            
            
               FI
            
            
               Euroopan unionin virallinen lehti
            
            
               L 307/58
            
         KOMISSION TÄYTÄNTÖÖNPANOPÄÄTÖS (EU) 2017/2181,
   annettu 21 päivänä marraskuuta 2017,
   täytäntöönpanopäätöksen (EU) 2016/1918 muuttamisesta tiettyjen CWD-tautiin liittyvien suojatoimenpiteiden osalta
   
      
         (tiedoksiannettu numerolla C(2017) 7661)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetun Euroopan parlamentin ja neuvoston asetuksen (EY) N:o 999/2001 (1) ja erityisesti sen 4 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 999/2001 vahvistetaan eläinten tarttuvien spongiformisten enkefalopatioiden (TSE) ehkäisyä, valvontaa ja hävittämistä koskevat säännöt unionissa. Sitä sovelletaan elävien eläinten ja eläinperäisten tuotteiden tuotantoon ja markkinoille saattamiseen sekä tietyissä erityistapauksissa niiden vientiin. Siinä säädetään myös muun muassa tiettyjen tarttuvien spongiformisten enkefalopatioiden (TSE) seurantaohjelmista sekä suojatoimenpiteiden hyväksymisestä mahdollisesti ilmenevien TSE-tapausten yhteydessä.
            
         
               (2)
            
            
               Komission täytäntöönpanopäätöksessä (EU) 2016/1918 (2) säädetään CWD-tautiin liittyvistä tilapäisistä suojatoimenpiteistä. Päätös hyväksyttiin sen jälkeen, kun Norjassa oli havaittu viisi CWD-tautitapausta hirvieläimissä vuonna 2016. Kyseessä oli ensimmäinen tapaus, kun CWD-tauti havaittiin Euroopassa, ja ensimmäinen luonnonvaraisissa poroissa todettu tapaus koko maailmassa. CWD on tartuntatauti, ja kyseisen taudin puhjetessa on olemassa riski, että tauti saattaa levitä muihin hirvieläimiin ja muille alueille sekä myös muiden unionin jäsenvaltioiden alueelle ja Euroopan talousalueeseen kuuluviin Euroopan vapaakauppaliiton valtioihin (ETA:n EFTA-valtiot).
            
         
               (3)
            
            
               Euroopan elintarviketurvallisuusviranomainen (EFSA) antoi 2 päivänä joulukuuta 2016 tieteellisen lausunnon CWD-taudin esiintymisestä hirvieläimissä, jäljempänä ’EFSAn lausunto’ (3). EFSAn lausunnossa suositeltiin hirvieläimissä esiintyvää CWD-tautia koskevan kolmevuotisen seurantaohjelman täytäntöön panemista Islannissa, Latviassa, Liettuassa, Norjassa, Puolassa, Ruotsissa, Suomessa ja Virossa; nämä ovat unionin jäsenvaltioita ja ETA:n EFTA-valtioita, joissa on poro- ja/tai hirvipopulaatio. EFSAn lausunnossa korostettiin, että tällaisen kolmivuotisen seurantaohjelman tavoitteena olisi oltava vahvistaa tai sulkea pois CWD:n esiintyminen maissa, joissa tautia ei ole aiemmin havaittu, ja maissa, joissa CWD:n esiintyminen on havaittu, jotta voidaan arvioida taudin esiintyvyys ja maantieteellinen levinneisyys. CWD:n esiintymistä ei ole tähän mennessä havaittu unionissa, ja ETA:n EFTA-valtioiden osalta sitä on havaittu ainoastaan Norjassa.
            
         
               (4)
            
            
               Asetuksen (EY) N:o 999/2001 liitettä III muutettiin EFSAn lausunnon perusteella komission asetuksella (EU) 2017/1972 (4) hirvieläimissä esiintyvää CWD-tautia koskevan kolmevuotisen, 1 päivän tammikuuta 2018 ja 31 päivän joulukuuta 2020 välisen ajanjakson kattavan seurantaohjelman, jäljempänä ’CWD:n kolmivuotinen seurantaohjelma’, täytäntöön panemiseksi tietyissä jäsenvaltioissa ja ETA:n EFTA-valtioissa, joiden hirvieläinpopulaatiot ovat saattaneet altistua CWD-taudille. CWD-tautia koskevan kolmevuotisen seurantaohjelman tarkoituksena on saada selkeä kuva CWD:n esiintymiseen hirvieläimissä liittyvästä epidemiologisesta tilanteesta Euroopassa.
            
         
               (5)
            
            
               Norja ilmoitti tammikuun 2017 ja syyskuun 2017 välisenä aikana komissiolle ja jäsenvaltioille sähköisesti asetuksen (EY) N:o 999/2001 liitteessä III olevan B luvun I.B osan mukaisesti luonnonvaraisissa poroissa havaitusta kolmesta uudesta CWD-tapauksesta Norjassa vuonna 2016 luonnonvaraisissa poroissa ja hirvissä todetun viiden CWD-tapauksen lisäksi.
            
         
               (6)
            
            
               EFSAn lausunnossa korostetaan myös, että hirvieläinten luonnollisten virtsahoukutinhajusteiden käyttö lisää CWD-taudin unioniin kulkeutumisen todennäköisyyttä, ja suositetaan, että toteutetaan toimenpiteitä, joilla rajoitetaan taudin kulkeutumisen todennäköisyyttä hirvieläinten luonnollisten virtsahoukutinhajusteiden välityksellä. CWD:n infektiivisyys esiintyy virtsassa, mikä vaikuttaa CWD-taudin tarttumiseen ja leviämiseen. Virtsahoukutinhajusteiden välityksellä tartunnan saaneista hirvieläimistä johdettu virtsa saattaa sen vuoksi aiheuttaa kontaminoitumista alueilla, joilla CWD-tautia ei ollut aiemmin esiintynyt. Sen vuoksi EFSAn lausunnossa suositetaan luopumista hirvieläinten virtsahoukutinhajusteiden käytöstä.
            
         
               (7)
            
            
               Ottaen huomioon EFSAn lausunnossa esitetyt suositukset on aiheellista ulottaa täytäntöönpanopäätöksessä (EU) 2016/1918 vahvistetut suojatoimenpiteet koskemaan hirvieläinten virtsahoukutinhajusteita kieltämällä niiden tuonti kolmansista maista unioniin, Norjasta peräisin olevista hirvieläimistä saatujen virtsahoukutinhajusteiden lähettäminen unioniin sekä täytäntöönpanopäätöksen (EU) 2016/1918 liitteessä luetelluilta Ruotsin ja Suomen alueilta peräisin olevista hirvieläimistä saatujen virtsahoukutinhajusteiden valmistus, markkinoille saattaminen ja käyttö.
            
         
               (8)
            
            
               Lisäksi olisi jatkettava täytäntöönpanopäätöksen (EU) 2016/1918 soveltamisaikaa ottaen huomioon uusien CWD-tapausten toteaminen Norjassa ja odotettaessa CWD:n kolmivuotisen seurantaohjelman tuloksia. Kyseisen säädöksen soveltamista olisi sen vuoksi jatkettava 31 päivään joulukuuta 2020.
            
         
               (9)
            
            
               Mainitun säädöksen artikloihin tällä päätöksellä tehtyjen muutosten seurauksena on myös tarpeen muuttaa täytäntöönpanopäätöksen (EU) 2016/1918 liitettä.
            
         
               (10)
            
            
               Sen vuoksi täytäntöönpanopäätöstä (EU) 2016/1918 olisi muutettava.
            
         
               (11)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan täytäntöönpanopäätös (EU) 2016/1918 seuraavasti:
   
               1)
            
            
               Lisätään 3 a artikla seuraavasti:
               ”3 a artikla
               1.   Kielletään hirvieläinten virtsahoukutinhajustelähetysten tuonti kolmansista maista unioniin.
               2.   Kielletään Norjasta peräisin olevista hirvieläimistä johdettujen virtsahoukutinhajustelähetysten siirrot unioniin.
               3.   Kielletään liitteessä luetelluilta alueilta peräisin olevista hirvieläimistä saatujen virtsahoukutinhajusteiden valmistus, markkinoille saattaminen ja käyttö.”
            
         
               2)
            
            
               Korvataan 4 artiklassa päivämäärä ”31 päivään joulukuuta 2017” päivämäärällä ”31 päivään joulukuuta 2020”.
            
         
               3)
            
            
               Korvataan liite tämän päätöksen liitteessä esitetyllä tekstillä.
            
         2 artikla
   Tämä päätös on osoitettu kaikille jäsenvaltioille.
   
      Tehty Brysselissä 21 päivänä marraskuuta 2017.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 147, 31.5.2001, s. 1.
   
      (2)  Komission täytäntöönpanopäätös (EU) 2016/1918, annettu 28 päivänä lokakuuta 2016, tietyistä CWD-tautiin liittyvistä suojatoimenpiteistä (EUVL L 296, 1.11.2016, s. 21).
   
      (3)  Scientific Opinion on Chronic wasting disease (CWD) in cervids, The EFSA Journal (2017);15(1):46.
   
      (4)  Komission asetus (EU) 2017/1972, annettu 30 päivänä lokakuuta 2017, Euroopan parlamentin ja neuvoston asetuksen (EY) N:o 999/2001 liitteiden I ja III muuttamisesta hirvieläimillä esiintyvää CWD-tautia Latviassa, Liettuassa, Puolassa, Ruotsissa, Suomessa ja Virossa koskevan seurantaohjelman osalta sekä komission päätöksen 2007/182/EY kumoamisesta (EUVL L 281, 31.10.2017, s. 14).
   
      LIITE
      ”
            LIITE
            1.   2 artiklan 2 kohdan a ja e alakohdassa, 3 artiklan 1, 2 ja 4 kohdassa ja 3 a artiklan 3 kohdassa tarkoitetut Ruotsin alueet
            
            
                        —
                     
                     
                        Norrbottenin lääni,
                     
                  
                        —
                     
                     
                        Västerbottenin lääni,
                     
                  
                        —
                     
                     
                        Jämtlandin lääni,
                     
                  
                        —
                     
                     
                        Västernorrlandin lääni,
                     
                  
                        —
                     
                     
                        Älvdalenin kunta Taalainmaan läänissä,
                     
                  
                        —
                     
                     
                        Nordanstigin, Hudiksvallin ja Söderhamnin kunnat Gävleborgin läänissä.
                     
                  2.   2 artiklan 2 kohdan b alakohdassa, 3 artiklan 1, 3 ja 4 kohdassa ja 3 a artiklan 3 kohdassa tarkoitetut Suomen alueet
            
            
                        —
                     
                     
                        Norjan ja Suomen välisen rajan ja Norjan ja Suomen välisen poroaidan välillä sijaitseva alue.
                     
                  ”